cyanic-selkie/wikianc huggingface dataset:
Torolv Mosterskjegg
På stallen skulle også blot-bollen stå, og oppi den blodteinen, som var en skvettekost til å skvette offerblodet, som var kalt laut, fra bollen med. Det var slikt blod som de tok av de dyra som var ofra til gudene. Rundt omkring stallen var det laget til for gudene i tilbygget. Til hovet skulle alle menn legge avgift, og de skulle være hovgoden skyldige å gjøre alle de ferdene han la på de, slik som tingmennene skylder høvdingene nå for tida. Men goden skulle holde hovet ved lag på egen kostnad, så det ikke kom i forfall, og han skulle ha blotveitslene hos seg.
Landet mellom Vigrafjord og Hovsvåg kalte Torolv Torsnes. På det neset står det et fjell, og det fjellet holdt Torolv så hellig at ingen måtte se på det uvaska, og ikke noe levende skulle drepest i fjellet, hverken menneske eller fe, uten de selv gikk seg bort. Det fjellet kalte han Helgafell, og han trodde at han skulle fare dit når han døde, og like ens alle frendene hans på neset. På den tangen på neset der Tor hadde drive i land, lot han si alle dommene, og der satte han heradstinget. Der var det også slik et fredhelget sted at han på ingen måte ville de skulle sulke til vollen med fiendeblod eller med å gjøre sitt nødtrengende der; til det hadde de et skjær de kalte Dritskjær.
Harry Wu
Harry Wu, eller Wu Hongda (kinesisk: 吳弘達, pinyin: Wú Hóngdá, født 8. februar 1937 i Shanghai i Kina, død 26. april 2016 på Honduras), var en kinesisk systemkritiker.
Da Mao Zedong kom til makten i 1949 mistet hans familie alt. Som 18-årig begynte Harry Wu å studere geologi i Beijing. I 1956 tog han avstand fra Sovjetunionens invasjon av Ungarn og ble stemplet som kontrarevolusjonær. Etter fluktforsøk i 1960 ble han sendt til en arbeidsleir (laogai) på livstid. I 1979 ble han løslatt og ble leder av et laboratorium. I forbindelse med sin forskning kom han i 1985 til USA.
Harry Wu reiste etter hendelsene på Den himmelske freds plass i 1989 i all hemmelighet til Kina for å støtte dissidenter. Han ble arrestert i 1995, men løslatt etter press fra USA.
By Heart (band)
By Heart er et svensk band innen sjangeren rock. Bandet har spilt sammen siden 1995, men fant ut etter først et par år at de ville være seriøse med prosjektet og satse på en karriere innen musikken.
Bandet består av:
De fire ungdomsskolekameratene startet med å spille i Stockholms gater, der de visste de ville få publikum. Etterhvert bestemte de seg for å gjennomføre dette i andre byer rundt om i Europa. De har nå spilt i blant annet Amsterdam, Berlin, Paris og København. Etter å ha solgt 17 000 eksemplarer av demoer de hadde spilt inn selv, var det tid for å spille inn deres første fullkomne album. Våren 2006 ble albumet «Exit Signs» innspilt.
2117 Danmark
2117 Danmark er en hovedbelteasteroide. Den ble oppdaget 9. januar 1978 av Richard M. West ved La Silla Observatory i Chile og er oppkalt etter Danmark.
Lara (delstat)
Lara er en av Venezuelas 23 delstater (estados). Hovedstaden heter Barquisimeto. Ved folketellingen i 2011 hadde delstaten 1,774,867 innbyggere.
Delstaten har hatt sin nåværende form siden 1909. Befolkningstallet er nesten fordoblet siden 1981 og ca. halvdelen bor i delstatens hovedstad.
Svaneapoteket i Oslo
Bygningen
Svaneapoteket flyttet i 1896 fra Tollbugata til Karl Johans gate 13. Bygningen er oppført i jernbetong som en av de første i Kristiania. Arkitekt var Ove Laurentius Ekman (1847–1921). Han var antagelig Norges mest produktive arkitekt på 1800-tallet. Han tegnet hundrevis av bygninger av alle slag. I 1890-årene oppførte Ekman en lang rekke forretningsgårder i Kristiania. Bygningene hans markerer et høydepunkt i norsk arkitektur og håndverk. En utstrakt bruk av jernbjelker og søyler muliggjør de store vindusflatene og åpne planløsningene. Bygningen har en passasje mellom Stortorvet og Karl Johans gate som går langs apotekoffisinet og gir det lys.
Apoteklokalet
Apoteklokalet er i nyklassissime. Materiale i innredning er mahogni og lønnetre og søyleskaftene er av marmor. Karakteristiske trekk ved dette apotekinteriøret er en leddet oppbygning som er understreket med kontraster i materialer og tydelige skiller mellom de forskjellige bygningsdeler. Gulv og tak er selvstendige arkitektoniske elementer, og lysskimrende overflater, blant annet taket laget av malt glass, gir en luftigere romvirkning.
Et stort arbeid er utført ved en restaurering hvor også noen bygningsdeler ble erstattet med nye nøyaktig kopiert etter de gamle. Noen bygningsdeler hadde imidlertid gått tapt, blant annet kassen som hadde vært plassert midt i disken. Denne hadde også skjult en bærende søyle som nå ble dekket med speil. Det ble også tilpasset en klokkekasse i fondveggen og på toppen av denne kom en ny svane av messing.
Gulvet er i hvit og brun teglstein i et vanlig mønster fra den tiden det ble laget. Det mest iøynefallende i rommet er det praktfulle taket av bemalt glass med motiver fra farmasien. Dette er blant annet legeguden Asklepios, gudinnen Hygiea og en rekke medisinplanter som Opiumsvalmue. Taket er utført av dekorasjonsmaler Wilhelm Krogh. Under bombeangrepet på Regjeringskvartalet 22. juli 2011 ble vinduene i passasjen knust, men glasstaket i apoteket holdt.
Kulturminne
Svaneapoteket er et kulturminne og har nummer 86169 i Riksantikvarens kulturminnebase.
2063 Bacchus
2063 Bacchus er en Apollo-asteroide og en Venus- og Mars-kryssende asteroide som ble oppdaget 24. april 1977 av Charles T. Kowal ved Palomarobservatoriet. I mars 1996 ble radarfotografering av asteroiden fra Goldstoneobservatoriet styrt av forskerne Steven Ostro og Lance Benner ved Jet Propulsion-laboratoriet. Optiske observasjoner ble utført av Petr Pravec, Marek Wolf og Lenka Sarounová i løpet av mars og april 1996.
Det antas at størrelsen på asteroiden er omtrent 1,1 × 1,1 × 2,6 km.
Navnet er tatt fra den romerske guden Bacchus.
COROT-teleskopet
COROT-teleskopet (formelt COROT space telescope) er et europeisk romteleskop.
COROT-teleskopet, utstyrt med et «4-CCD wide-field camera», vil etter planen bli skutt opp i 2006, for en ferd på minst 2,5 år. Prosjektet vil bli ledet av CNES, i samarbeid med flere franske laboratorier og partnerland i Europa og Brasil. ESA sin involvering i prosjektet plasserer COROT i rammeverket for letingen etter beboelige planeter. Spesielt så åpner COROT døren for fremtidige romsonder som ESA's planlagte Darwin-ferd.
Mål
COROT tilhører PROTEUS-programmet og har to vitenskapelige mål:
Oppdagelser
I mai 2007 ble det offentliggjort at COROT hadde oppdaget en ny exoplanet. Den nye planeten fikk navnet «Corot-exo-1b», og ligger 1500 lysår unna Jorden. Den nye planeten skal være 1.3 ganger så massiv som Jupiter.
Carl Hjalmby
Carl Hjalmby (født Carl Ernfred Rønneberg 9. desember 1934 i Arendal, død 27. oktober 1994 i Arendal) var en norsk visesanger og komponist ofte omtalt som «den syngende uteligger» og «gatens dikter». Han levde et omflakkende liv og fungerte ofte som gatesanger. Han fikk platekontrakt først da han var over førti og gav ut en rekke kassetter og LP-plater på sytti- og åttitallet. NRK laget også et TV-program om ham, «Jeg håper å skape forståelse for gutta på livet», sendt søndag 20. mai 1979.
Reichsmarine
Reichsmarine var navnet på den tyske marinen under Weimarrepublikken (1918–1935). I 1935 skiftet den navn til Kriegsmarine som ble en del av Wehrmacht.
Etter første verdenskrig ble tyskerne hardt rammet av Versaillestraktaten. For marinen betydde dette at den fikk en begrenset tonnasje. Den kunne maks bestå av seks armerte krigsskip (tysk: «panzerschiffe»), seks kryssere, tolv jagere og tolv torpedoskip. Det første store skipet tyskerne bygde etter krigen var lettkrysseren «Emden». Dette skipet ble fulgt opp av enda tre nye lettkrysserne «Königsberg», «Karlsruhe» og «Köln», alle av Königsberg-klassen. Krysserne «Leipzig» og «Nürnberg» ble bygd i en moderne utgave av samme klasse. Versaillestraktaten begrenset også tyskerne til og ikke kunne bygge slagskip på mer enn 10 000 tonn. Dette gjorde at tyskerne heller bygde lommeslagskipene «Deutschland», «Admiral Scheer» og «Admiral Graf Spee».
Europavei 121
Europavei 121 går mellom Samara i Russland og grensen mellom Turkmenistan og Iran. Veien er rundt 2700 km.
Hele traséen: Samara – Uralsk – Atyrau – Beineu – Shetpe – Zhetybai – Fetisovo – Bekdash – Türkmenbaşy – Serdar (tidligere navn Gyzylarbat).
Babrak Karmal
Babrak Karmal (født 6. januar 1929 i Kabul i Afghanistan, død 3. desember 1996 i Moskva i Russland) var Afghanistans tredje president (1980–1986). Han representerte det afghanske kommunistpartiet.
Gudny Dalflyen
Gudny Bjørgaas Dalflyen (født 20. november 1915, død 13. juli 2008) var en norsk forlagsredaktør og oversetter.
Hun begynte å arbeide som kontorist i Samlaget i 1955, og fikk fra 1964 utvidede oppgaver som redaktør av forlagets barnebokavdeling.
For sitt virke har Dalflyen mottatt Kultur- og kirkedepartementets oversetterpris for barne- og ungdomslitteratur 1976 for oversettelsen av Perry og usynlege Wrolf av Inger og Lasse Sandberg.
Petersplassen
Petersplassen /italiensk: Piazza di San Pietro) er den store plassen foran Peterskirken i Vatikanet. Den fikk sin utforming hovedsakelig av Gian Lorenzo Bernini (1598–1680).
Plassen er avgrenset av Peterskirken i den ene enden og en gate i den andre. På sidene er den innrammet av Berninis kolonnader, som er tegnet slik at de strekker seg som armer fra kirken og omfavner plassen.
Midt på plassen står en obelisk, som opprinnelig ble ført fra Egypt av keiser Caligula. Den prydet Caligulas og Neros stadion, hvor apostelen Peter led martyrdøden. Den opprinnelige plasseringen var på Protomartyrenes plass bak Vatikanets murer, på et sted som nå er merket med en bronseplakett. Pave Sixtus V fikk den flyttet 10. september 1586. Domenico Fontana fikk ansvaret for arbeidet, og brukte 900 menn og 50 hester for å flytte og gjenreise den. Paven hadde beordret at det skulle være totalt taleforbud under arbeidet, for at ingen skulle miste konsentrasjonen. Men da en tidligere sjømann så at kablene var i ferd med å bli overopphetet ropte han «Vann på tauene!». Ved å driste seg til å bryte en direkte ordre fra paven reddet han obelisken, ettersom tauene ellers ville røket. Paven lot ham få velge et privilegium, og mannen ba om at hans familiegård måtte få levere palmegrener til feiringen av Palmesøndag i Peterskirken, noe som ble innvilget så lenge gården var i denne familiens eie. I kulen på toppen ligger en splint av Det sanne kors. Det står to fontener på plassen. De blir forsynt med vann fra Braccianosjøen via en akvedukt bygget i pave Paul Vs regjeringstid. Den på høyre side (når man er vendt mot kirken) er den eldste, og ble tegnet av Maderno i 1612. Denne er smykket med Paul Vs våpenskjold. Den andre ble lagt i 1675 for å gi plassen bedre balanse, og er smykket med Klemens Xs våpen.
Babrak Karmal
Liv og virke
Karmal fikk utdannelse ved det tyske Nejat-gymnaset i Kabul og ble involvert i marxistisk politisk aktivitet mens han var student ved universitetet i Kabul der han tok en utdannelse i rettsvitenskap.
Han var med og grunnla det afghanske kommunistpartiet og satt i nasjonalforsamlingen fra 1965 til 1973.
I 1967 ble Karmal lederen for den mer moderate Parcham-fraksjonen da partiet ble splittet. Partiet ble samlet igjen i 1977 og tok kontroll i Afghanistan i april 1978. Karmal var visestatsminister, men etter at den rivaliserende Khalq-fraksjonen fikk mer makt, ble han sendt til Praha som ambassadør.
Partiet forsøkte å modernisere landet i tråd med sosialistiske ideer, men betydelig uro ble resultatet. I desember 1979 invaderte Sovjetunionen Afghanistan og hentet tilbake Karmal og satte ham inn som president.
Han utpekt som syndebukk av Moskva for fiaskoen i kampene med mujahedin i løpet av 1980-årene. At Karmal hadde et rykte på seg å være notorisk alkoholiker forverret situasjonen betydelig.
Den 4. mai 1986 ble han erstattet av sjefen for det hemmelige politi Mohammed Najibullah som partileder, og seks måneder senere erstattet som president ved et ublodig kupp.
Karmal flyttet til Moskva der han ble til han døde i 1996 av leverkreft.
36. serierunde i Premier League 2006/07
36. serierunde i Premier League 2006/07 begynte 28. april med Everton – Manchester United og Chelsea FC – Bolton Wanderers klokka 13:45. Så spilles det en kamp 29. april; Arsenal – Fulham FC klokka 17:00. Runden avsluttes 30. april med Reading FC – Newcastle United klokka 21:00.
Gregorio Cortese
Gregorio Cortese (født i 1483 i Modena i Italia, død 21. september 1548 i Roma) var en av den katolske kirkes kardinaler.
Bakgrunn
Gregorio Cortese fikk utdannelse i de humanistiske emner i Modena under den lærde cistercienser Varino av Piacenza, og fortsatte så med rettslære i fem år, først ved universitetet i Bologna, så ved universitetet i Padova. Han tok doktorgraden som 17-åring.
Han gikk i kardinal Giovanni de' Medicis tjeneste (den senere pave Leo X).
Reformarbeid
Cortese ble munk, og da kardinalen ble valgt til pave i 1513 skrev han til ham og formante ham til å arbeide for kirkelig reform.
Han ble abbed en rekke steder, og i Venezia ble han kjent med kardinal Pietro Bembo.
I 1536 utnevnte pave Paul III ham til en kommisjon som skulle forberede et skriv som skulle påpeke de viktigste misbruk i kirken som det måtte ryddes opp i. Rett etter ble han apostolisk visitator og reformator for hele landet. Han var med kardinal Lorenzo Campeggio, nuntien i Tyskland, til religionsamtalene i Worms i 1540 mellom katolikker og lutheranere.
Va-eka
Va-eka var en båt fra Kråkerøy på Østfold som tilhørte båttypen eike. Østfoldingene adopterte ordet «eke» som også var brukt i svensk språk om mindre flatbunnede båter, for sine egen flatbunnede båter med hadde skråstilte tverrspeil akterut og forut.
Va-eka manglet kjøl, men hadde et bunnbord mellom bordgangene som utgjorde det lange og slanke skroget med seks spanter fra den store akterspeilet som var sterkt skråstilt, til det mindre forspeilet som var så smalt at det nesten utgjorde sluttstykket på forstavnen.
Et eksemplar er bevart hos Borgarsyssel Museum i Sarpsborg.
Polarkoordinatsystem
Et polarkoordinatsystem er et koordinatsystem hvor hvert punkt i et  plan er bestemt ut ifra avstanden fra et gitt punkt (vanligvis origo) og vinkel i forhold til X-aksen. I et vanlig kartesisk koordinatsystem blir punktene bestemt ut ifra avstanden til hver koordinatakse.
Prinsippet i polarkoordinater er at man angir alle punkter ved hjelp av følgende informasjon:
Konvertering mellom polare og kartesiske koordinater
Omregning polarkoordinater til kartesiske koordinater kan gjøres ved:
Mens omregningen fra karteiske koordinater til poolarkoordinater kan gjøres ved:
Venezuela under Sommer-OL 1976
Venezuela under Sommer-OL 1976. Trettito sportsutøvere fra Venezuela deltok i seks sporter under Sommer-OL 1976 i Montréal. Venezuela kom på delt 34.-plass med en sølvmedalje.
Polarkoordinatsystem
Anvendelse av polarkoordinater
En ligning uttrykt i polarkoordinater er kjent som en polar ligning. Normalt er disse ligningene gitt ved å definere r som en funksjon av θ. Denne definisjonen gir visse fordeler i anvendelsen av polarkoordinater i forhold til hva man kan oppnå med rektangulære. Særlig fordelaktig er det å bruke polarkoordinater hvor det inngår noe sirkulært. Det enklest tenkelige eksempel er å fremstille en sirkel. Her er definisjonen av en sirkel med radius 1.
Lengden til det bevegelige punktet, settes altså konstant til å være lik én, som altså er avstanden fra origo til periferien. Deretter settes vinkelen til å variere mellom 0 og 2π eksklusiv (eller 0 og 360° i vinkler), hvor hele sirklen er med.
Arkimedisk spiral
En arkimedisk spiral er en spiral som ble oppdaget av Arkimedes, som kan forklares med polarkoordinater. Spiralen har formelen
Ved å forandre a vil spiralen skifte form, mens b er distansen mellom kurvene, som for en gitt spiral alltid er konstant. Den Arkimediske spiralen har to kurver, en for θ > 0 og en for θ < 0. De to kurvene starter i origo. Sett bort fra kjeglesnittene var denne kurven blant de første til å bli beskrevet. Kurven er også et godt eksempel på kurver som blir best beskrevet med polarkoordinater.
Kjeglesnitt
Alle kjeglesnittene kan også uttrykkes ved hjelp av polarkoordinater gjennom formelen:
Hvor e er eksentrisiteten og p er semi latus rectum
Derson e > 1, vil ligningen gi en hyperbel;  gir en parabel mens e < 1 gir oss en ellipse. Spesialtilfellet vil gi en sirkel mad radius p.
Anvendelse i tre dimensjoner
Polarkoordinater kan også anvendes til bruk i tre dimensjoner. Kulekoordinater og sylinderkoordinater inneholder begge polarkoordinatplanet, utvidet med en ekstra akse. De er viktige eksempel på mer generelle, krumlinjete koordinater.
Sylinderkoordinater
Sylinderkoordinater systemet er en utvidelse av polarkoordinater med en ekstra z-akse, på samme måte som det kartesiske koordinatsytemet i tre dimensjoner. Den tredje koordinaten er vanligvis uttrykt med en h eller en z, som beskriver høyden til det øvre planet i sylinderen. Alle tre koordinatene blir da skrevet (r, θ, z).
Sammenhengen mellom de tre sylinderkoordinatene og de respektive kartesiske koordinatene blir
Kulekoordinater
Kulekoordinatsystemet er et koordinatsystem basert på polarkoordinater. Kulekoordinater skiller seg fra polarkoordinater ved at høyden fra xy-planet blir beskrevet av en vinkel φ fra z-aksen. Avstanden fra origo er ρ slik at radien i xy-planet blir r = ρ sinφ. Vinkelen φ varierer med en størrelsene 0°-180° eller 0-π radianer. De tre koordinatene blir da skrevet (ρ, θ, φ).
Sammenhengen mellom de tre kulekoordinatene og de respektive kartesiske koordinatene er dermed
Betegnelsene for disse tre koordinatene varierer. I fysikk og mer praktiske anvendelser er det vanlig å bytte navnene til de to vinklene. Ofte blir også avstanden fra origo gitt ved r i stedet for ρ slik at de kartesiske koordinatene kan skrives som
Hestedalsvatnet
Hestedalsvatnet er en innsjø i kommunen Gloppen i Vestland. Det kalles også Storevatnet, og på vestsiden, noe høyere i terrenget, ligger et mindre vatn som kalles Litlevatnet. Hestedalsvatnet har utløp til Storelva, som munner ut ved Hestenesøyra.
Hestedalen er et lite trafikkert område og er godt egnet til familie- og trimturer. Hestedalsvatnet ligger en kort gåtur fra Sandsstøylen i Gloppen kommune. Fisken er av fin kvalitet, det blir fisket ut med garn for å holde fiskebestanden i sjakk. Båt og garn ligger fritt tilgjengelig for den som vil benytte seg av det. Man trenger ikke fiskekort for å fiske i Hestedalsvatnet.
Junior-NM i skiskyting 2015
Junior-NM i skiskyting 2015 ble arrangert 26. februar - 1. mars på Kaiskuru ski- og skiskytterarena i Alta. I tillegg ble mix-stafetter arrangert som en del av NM i skiskyting 2015 på Østre Toten 8. februar.
Menn 17 år
Dato: 28. februar 2015
Menn 19 år
Dato: 28. februar 2015
Menn 20-21 år
Dato: 28. februar 2015
Menn 17 år
Dato: 27. februar 2015
Menn 18 år
Dato: 27. februar 2015
Menn 20-21 år
Dato: 27. februar 2015
Menn 17-18 år
Dato: 1. mars 2015
Menn 17-21 år
Dato: 1. mars 2015
Kvinner 17 år
Dato: 28. februar 2015
Kvinner 18 år
Dato: 28. februar 2015
Kvinner 17 år
Dato: 27. februar 2015
Kvinner 18 år
Dato: 27. februar 2015
Kvinner 19 år
Dato: 27. februar 2015
Kvinner 20-21 år
Dato: 27. februar 2015
Kvinner 17-21 år
Dato: 1. mars 2015
Søndre Brekke gård
Søndre Brekke gård ligger i Skien, og er en viktig del av Telemark museum. Gården ble skilt ut fra Nordre Brekke rundt år 1400, og dagens hovedbygning ble bygget i 1780. I eierperiodene til gårdens to siste private eiere, skipsrederne Hans Hoell og Nils P. Høyer, bodde en rekke kusiner av Henrik Ibsen på gården; Høyer solgte gården til museet i 1909. Gården danner utgangspunktet for Brekkeparken. Hovedbygningene er bygget i empirestil, og fremstår slik som de var da Niels Aall eide bygget på begynnelsen av 1800-tallet.
Historie
Handelsminister Niels Aall kjøpte Søndre Brekke i 1810, og bodde der i noen år. Prins Christian Frederik, den senere kongen, besøkte Niels Aall på Søndre Brekke i 1813; prinsen var i godt humør og det ble arrangert festligheter til hans ære. Henrik Johan Paus, far til to senere fruer på Søndre Brekke og som var tilstede med bl.a. Knud Ibsen, fortalte at prinsen «svang [...] sig lystig med bondepiger og piger fra Skiens by» på gårdsplassen.
Skipsreder Hans Hoell forpaktet gården fra Hans Aall fra 1855 og eide den fra 1864 til sin død i 1889. Han var etter tur gift med to kusiner av Henrik Ibsen, Sofie Henriette Paus (1832–1862) og Nina Paus (1839–1866), begge døtre av Henrik Johan Paus som var Knud Ibsens bror, Marichen Altenburgs fetter og som hadde vokst opp i Altenburggården. I folketellingen i 1865 bestod husstanden av Hans Hoell, ektefellen Nina og hennes søster Tina Paus (de hadde navnene fordi de var niende og tiende barn), sønnen fra første ekteskap Herman, og fire tjenestefolk; dessuten bodde Sophie og Hannah Blom som losjerende på gården. Eneste barn i andre ekteskap Nina Henriette Hoell ble født i 1866. Etter å ha mistet begge sine ektefeller henholdsvis 30 og 27 år gamle giftet ikke Hoell seg flere ganger, men ansatte en husbestyrerinne; i folketellingen i 1875 var det seks tjenestefolk på gården.
Etter Hoells død solgte hans to gjenlevende barn Herman og Nina (gift Arneberg) gården til skipsreder Nils P. Høyer som var gift med deres kusine Christiane Sophie Hielm; hennes mor Louise Paus var søster av Hans Hoells to ektefeller. Nils P. Høyer solgte i 1909 gården til Telemark museum.
I 1840-årene hadde amtmann Falsen kontor på Søndre Brekke; amtmennene Arneberg og Aubert hadde kontor der i 1880- og 1890-årene; datteren på gården Nina Hoell ble gift med en nevø av amtmann Arneberg. Bratsberg amtsting holdt møtene sine i den store salen i nordfløyen.
Den grå dame
Søndre Brekke har også sitt eget gjenferd, i form av Den grå dame. Sagnet knytter seg til et besøk prins Christian Frederik avla godseier Niels Aall på Brekke i 1813. Under festlighetene som ble arrangert i forbindelse med besøket, ble det ikke tatt hensyn til at en dame på gården lå og var meget syk. Det er denne kvinne som etter sin død skal ha vandret hvileløst omkring på hovedgården. I bygningens annen etasje, har hun fått oppkalt et værelse etter seg.
Tidligere eiere
Gården har hatt en rekke eiere fra 1400-tallet og frem til Telemark Museum overtok i 1909.
Cambridge (Massachusetts)
Cambridge er en by i Middlesex County i den amerikanske delstaten Massachusetts. Den ligger rett nord for Boston, bare adskilt av grenseelven Charles River. Ved folketellingen i 2010 var det 105.162 innbyggere.
Byen kan anses som en forstad til Boston, for eksempel går Bostons T-banesystem gjennom den. Men Cambridge er mest kjent som universitetsby, på grunn av Harvard University og Massachusetts Institute of Technology, to av USAs og verdens fremste universiteter.
Byens grunnleggere kalte den i 1638 opp etter universitetsbyen Cambridge i England.
Silo
En silo er en tank eller bygning for lagring av korn, sand, sement, kraftfôr eller andre egnede produkter i bulk. En silo kan være laget av metall eller i armert betong, men tidligere også i tre og tegl. Tidligere var kornsiloer plassert i en rekke norske havner, som for eksempel Silokaia i Kristiansand og Oslo Havnesilo på Vippetangen.
Knut Arild Flatner
Knut Arild Flatner (født 27. august 1973) er en norsk danser, pedagog og koreograf innen jazzdansfeltet. Han er utdannet ved Statens balletthøgskole. Han har danset i Oslo Danse Ensemble siden 1997 og har i tillegg medvirket i diverse musikaler i Norge og i Europa. I 2001 stiftet han Subjazz i samarbeid med Karl-Erik Nedregaard. 2011 ble Knut Arild Flatner ansatt som førsteamanuensis i jazzdans på Kunsthøgskolen i Oslo.
Wu Zhen
Wu Zhen (forenklet kinesisk: 吴镇, tradisjonell kinesisk: 吳鎮, pinyin: Wú Zhèn, født 1280, død 1354) var en maler under Yuan-dynastiet i Kina. Han fulgte Dong Yuan-skolen innen maleri. I pakt med trendene på den tiden tenderte Wus verk mindre mot naturalisme (det vil si å male akkurat hva øye ser) og mer mot abstraksjon, fokusert på dynamisk balanse av elementene, og personifisering av naturen. Maleriet hans Det sentrale fjellet, datert 1336, er kanskje hans beste verk og viser veldig klart hans stil. Det er et symmetrisk bilde, med et stort fjell i sentrum og to andre på hver side. Fjellene har avrundete topper, og faktisk er alle Wus linjer i dette maleriet glatte, kurvede og flytende. Maleriet er en omtolkning av det tradisjonelle landskapsmaleriet da det bringer en abstrakt stil og penselføring til landskapet, primært for å skape et verk som fokuserer på balanse.
19. etappe i Tour de France 2005
Grønn trøye
1. mellomsprint i Ambert (55,5 km)
Klatretrøye
Côte des Gerbaudias Kategori 4 (23 km)
Côte de Saint-Eloy-la-Glacière Kategori 3 (38,5 km)
Col des Pradeaux Kategori 2 (68 km)
Côte de Malaveille Kategori 4 (107,5 km)
25143 Itokawa
25143 Itokawa (fra japansk 糸川) er en Apollo-asteroide og en marskrysser. Itokawa ble besøkt av den japanske romfartsorganisasjonen JAXAs romsonde Hayabusa og kan bli den første romsonden som prøver er blitt henta ned fra. Asteroiden ble oppdaget i 1998 av LINEAR og gitt det foreløpige navnet. I år 2000 ble asteroiden valgt som mål for JAXAs Hayabusa-sonde, og ikke lenge etterpå ble asteroiden gitt navnet Itokawa, etter den japanske rakettforskeren Hideo Itokawa
Itokawa er en S-type-asteroide. Bilde frå Hayabusa hinter til at Itokawa kan være et resultat av to mindre asteroider som stadig har gått i bane rundt hverandre og etterhvert blitt hengende fast. Hayabusa viste at Itokawa knapt har nedslagskratre, og en svært ujevn overflate overstrødd med kampesteiner. Ifølge forskerne på Hayabusaprosjektet består Itokawa av to gigantiske steinhauger snarere enn to massive legemer.
Amerikagråmåke
Amerikagråmåke (Larus smithsonianus) ikke bare ligner gråmåken, men kan være gråmåke. Ungene har imidlertid en mørkere fjærdrakt. Status som egen art er uavklart, og mange regner denne måka som et taxon (L. argentatus smithsonianus) under gråmåka.
Rosenkrantz’ gate (Oslo)
Rosenkrantz’ gate (1–21, 2–24) er en gate i Oslo sentrum. Den går fra C.J. Hambros plass til Rådhusplassen. Nummereringen av gaten går motsatt av normalt i Oslo.
Gaten er oppkalt etter riksstattholder Marcus Gjøe Rosenkrantz (1762–1838).
Sagstad skule
Sagstad skule er en barneskole i Alver kommune som ble bygget i 1961. Elevene sokner til Meland ungdomsskule når de begynner på ungdomstrinnet.
Historie
Elevtallet begynte å vokse på 70-tallet, med knappe 100 elever i 1970 til dagens ca. 260. Elevveksten har medført mange utbygninger av skolen, seneste utbygging blir nå iverksatt. Skolen ble også utbygd i 1996, da seksåringene skulle begynne i grunnskolen.
Freeview
Freeview er en britisk tjeneste for å se fjernsyn og høre på radio via digital teknikk. Alle sendinger fra Freeview skjer ukodet og det eneste som trengs for å ta imot sendingene er en digital mottaker. Det konsortium som markedsfører Freeview kalles for DTV Services Limited (DTVSL). Freeview ble lansert den 30. oktober 2002 og var et resultat av et konsortium grunnlagt av BBC, Crown Castle UK og British Sky Broadcasting for å erstatte betalingstjenesten ITV Digital som hadde gått konkurs det samme året. Freeview består av en rekke tjenester som Freeview+ og Freeview HD.
Sagstad skule
Historie
Ved starten av skoleåret 2010/2011 ble Flatøy skule nedlagt, noe som medførte at de drøyt 50 elevene fra Flatøy skule ble flyttet til Sagstad.
22. serierunde i Tippeligaen 2008
22. serierunde i Tippeligaen 2008 startet lørdag 27. september klokken 19:00 med Tromsø mot Lillestrøm. Runden fortsatte med fem kamper søndag 28. september, fire kamper klokken 18:00 og én kamp 20:00. Runden avsluttet mandag 29. september klokken 19:00 med Stabæk mot Molde.
Rione Parione
Navnet kommer fra en høy mur (parietone) som sto her i antikken. I samme område – ved dagens Piazza Navona – lå keiser Domitians store stadion. Her lå også et odeum for framføring av musikk og poesi.
I løpet av middelalderen utvikla Parione seg til et område med både tett bosetting og ymse økonomisk aktivitet, bl.a. det viktige Campo de' Fiori. En omfattende sanering fant sted under pave Sixtus IV (1471–1484), med anlegg av nye gater og brua Ponte Sisto som forbandt Parione med Trastevere.
På 1800-tallet ble den nye, brede hovedgata Corso Vittorio Emanuele og brua Ponte Vittorio Amanuele II anlagt.
Ikke-metall
Ikke-metaller er grunnstoffer som er isolatorer i kondensert tilstand (gass eller væske). De fleste ikke-metallene er imidlertid gasser. De har forholdsvis høy elektronegativitet (gir ikke lett fra seg elektronene sine), og med unntak av hydrogen befinner de seg i øvre høyre del av periodesystemet og adskilles fra metallene med en diffus skrå linje bestående av halvmetaller. Bortsett fra vann (dihydrogenmonoksid), som er nøytralt, er oksider av ikke-metaller sure – f.eks. karbondioksid (danner kullsyre i vann), nitrogendioksid (danner salpetersyre) og svoveltrioksid (danner svovelsyre).
Følgende væsker og gasser hører til ikke-metallene: hydrogen, karbon, nitrogen, fosfor, oksygen, svovel, selen, fluor, klor, brom, jod, helium, neon, argon, krypton, xenon og radon. Selv om mindre enn en 1/4 av antall grunnstoffer er ikke-metaller, utgjør de mer enn 3/4 av stoffmengden på jorden.
Ikke-metallene er de grunnstoffene som har grønn farge i periodesystemet. Disse grunnstoffene er: Hydrogen (H), karbon (C), nitrogen (N), oksygen (O), fosfor (P), svovel (S) og selen (Se).
Det finnes og noen halvmetaller som deler noen av egenskapene til ikke-metallene.
Naturlig seleksjon
Naturlig seleksjon var en av hovedhypotesene som Charles Darwin la frem i sin bok Artenes opprinnelse (1859). Hypotesen har fått mye støtte gjennom evolusjonsbiologisk forskning gjennom de siste over 100 år, og er i dag en viktig bærebjelke i evolusjonsteorien. Mange evolusjonsbiologer mener at naturlig seleksjon er en naturlov, som sannsynligvis også gjelder for andre enn de jordiske formene for liv (såfremt slike fins).
Mekanismer
Grunnlaget for teorien om naturlig seleksjon bygger på flere observasjoner:
Legger man sammen disse tre observasjonene, følger prinsippet om naturlig seleksjon:
EM i curling 1993
Curling-EM 1993 ble arrangert 6. desember – 11. desember 1993 i Sportzentrum i Leukerbad i Sveits.
Chiefs
Chiefs kan vise til:
EM i curling 1993
Det deltok 18 lag for herrer og 14 lag for kvinner.
Evangeliets røst
Evangeliets røst - (Radio Voice of the Gospel) var en radiostasjon i Addis Abeba i Etiopia.
Stasjonen ble opprettet i 1963 av Det Lutherske Verdensforbund, etter initiativ av misjonæren Sigurd Aske som ledet stasjonen til 1967. Den hadde to kraftige kortbølgesendere på 100 kW med retningsantenner som dekket store deler av Afrika og Asia. En mellombølgesender dekket nærområdet. Stasjonen sendte både på engelsk og fransk og flere afrikanske og asiatiske språk.
En del av programmene ble utarbeidet i de land hvor stasjonen hadde sitt nedslagsfelt, og sendt på lydbånd til stasjonen for kringkasting til opprinnelseslandet. Stasjonen hadde en internasjonal kristen stab som tellet 180 menn og kvinner. De høstet anerkjennelse for sin pålitelighet. Den profilerte norske radio og TV-mannen, Einar Lunde arbeidet ved stasjonen i en to-års periode 1973-1975, under permisjon fra NRK.
Etter at keiser Haile Selassie var kastet tok den militære regjeringen makten over stasjonen i 1977 uten kompensasjon til eierne og gav stasjonen navnet Radio Voice of Revolutionary Ethiopia
Geirmund Simonsen
Geirmund Tangvik Simonsen (født 27. januar 1983) er en norsk komponist, musiker og produsent. Han kommer opprinnelig fra Enebakk, og er utdannet ved Norges musikkhøgskole i Oslo (2003–2007). Simonsen har laget musikken til en rekke film- og TV-produksjoner, deriblant flere Lars Monsen-serier, Uti vår hage 2, Svik, Thale og Hvaler. På sistnevnte synger han også seriens tittellåt.
I 2008 ble Simonsen en del av folkrock-prosjektet Glittertind. Han har produsert bandets album Landkjenning fra 2009, Djevelsvart fra 2013, Blåne for blåne fra 2015 og Himmelfall fra 2017.
Øyvind Heian
Øyvind Heian (født 16. desember 1980) er en tidligere norsk politisk aktivist og politiker som var partiformann i det nå nedlagte nasjonalistiske partiet NorgesPatriotene (NP), som han stiftet i 2007. Partiets eneste mål var å stoppe innvandringen til Norge fra ikke-vestlige land med et spesielt fokus på den muslimske innvandringen og utvise ikke-vestlige innvandrere som ikke fullt ut var integrert i det norske samfunnet.
Heian var tidligere tilknyttet den jødefiendtlige og nasjonalistiske organisasjonen Vigrid. Da han sto fram som Vigrid-medlem på TV 2 høsten 2005, mistet han jobben på MTU Links salgsavdeling ved Wenma-senteret langs E18 i Vestfold. , og han er dømt i Agder lagmannsrett for blant annet å komme med drapstrusler mot justisminister Knut Storberget.
Heian har også vært medlem av Frp, men meldte seg ut av partiet da han mente at de hadde blitt for populistisk. Han uttalte til Nettavisen i 2007 at: «Frp er ikke lenger det partiet det var. Hadde Frp gjort jobben sin, hadde NorgesPatriotene vært et unødvendig alternativ».
Sommeren 2008 ble det gjort kjent at Heian og organisasjonen NorgesPatriotene skulle få til sammen 500 000 kroner fra en arv som innvandringsmotstanderen Erik Gjems-Onstad hadde fått i oppdrag å fordele. Arven stammet fra Oslo-kvinnen Clara Weltzin, som skrev i sitt testament at arven skulle gå til personer som arbeider mot fremmedinnvandring til Norge.
Ved Stortingsvalget i 2009 stilte partiet til valg i Vestfold. Partiet fikk 183 stemmer (0,1%). 23. september 2009 sa Heian i en pressemelding at NorgesPatriotene legges ned og at han trekker seg tilbake fra politikken.
Brunvarsler
Brunvarsler (vitenskapelig navn Lanius cristatus) er en fugl.
Greplyng
Greplyng (Loiseleuria procumbens på latin) er en plante som tilhører Lyngfamilien. Greplyng finnes på forblåste topper på fjellet, og andre tørre steder til fjells. Planten er lav og brer seg som et teppe over bakken. Bladene er vintergrønne. Den blomstrer i juni-juli, og har lyserøde blomster med 5 begerblad.
Greplyng ble tidligere benyttet som medisin mot jurbetennelse hos kyr og mot knuterosen hos mennesker.
Norrö
Norrö er et tettsted i Österåker kommune i Stockholms län i landskapet Uppland i Sverige. I 2010 hadde tettstedet 305 innbyggere.
Kragerøpram
Kragerøpram er en av de mange lokale varianter av båttypen pram i Norge. Den er gitt navn etter stedet den ble utviklet som en egen type av den lokale båtbyggertradisjonen. Det er bevart en kragerøpram bygget i Valberg ved Kragerø museum, Kragerø.
Av utseende ligner kragerøprammen på holmsbuprammen, men med mindre spring på skroget og langt flere tofter tross samme størrelse. Den hadde to par tolleganger for et par roere. Mens holmsbuprammen bare kan ha to tofter, er det opptil fire tofter på kragerøprammen. Det gjør at denne prammen kunne ha med seg flere passasjerer. Den er lang og slank, men ikke så meget som den mer berømte slektningen fra Buskerud.
Giuseppe Guerini
Guerini huskes spesielt for sammenstøtet med en tilskuer da han var alene i brudd under Tour de France i 1999, like før målgang i L'Alpe d'Huez. Til tross for at han veltet, greide Guerini å beholde forspranget han hadde opparbeidet seg, helt til mål. Først seks år senere, i Tour de France 2005, lyktes det ham å vinne ytterligere en etappe, den 19.
Han la opp mot slutten av 2007-sesongen.
Ji Minjia
Ji Minjia 纪敏佳 (født 1982 i Chengdu i provinsen Sichuan i Folkerepublikken Kina) er en kinesisk popstjerne som fikk nasjonal berømmelse i Folkerepublikken Kina etter at hun deltok i «Super Girl»-konkurransen i landet i 2005. Dette er en kinesisk variant av «Idol». Hun synger både på kinesisk og engelsk.
Hun har i 2006 begynt et samarbeid med amerikanske agenter etter at hennes popularitet spredte seg til det kinesisk-amerikanske miljø. Hun har også blitt svært populær i Japan.
Seminom
Seminom er en type kreft som oftest oppstår i testikler, men som også kan oppstå andre steder i kroppen. En lignende kreftform som utvikles fra ovarier kalles dysgerminom. Testikkelkreft som oppstår i kjønnscellene, cellene som skal bli sædceller, er enten av typen seminom, nonseminom, eller en blanding av disse. Celler i seminomer har karakteristikker (uttrykk av gener og proteiner) som minner om stamceller. Til forskjell fra stamceller, og fra nonseminomer, har ikke seminomer samme evnen til å utvikle seg videre til andre celletyper.
Seminomer er generelt mer sensitive til strålebehandling enn mange andre kreftformer.
Javamose
Javamose er en populær akvarieplante. Den kan ligne på sin nære slektning juletremose. Den kommer fra Sørøst-Asia.
Javamosen fester seg til steiner og røtter, og rekved. Den kan enten festes til de fleste overflater ved å bruke et strikk, men dette kan fjernes etter noen uker når røttene har vokst seg fast. Javamosen kan også ligge fritt i akvariet, men da bør man ikke ha sterk sirkulasjon, eller risikerer man at små biter av javamosen kommer inn i filteret og tetter det. Den vokser sakte, men trenger ikke spesielt mye tilsyn. Den har stor toleranse for ulike temperaturer og vannkvaliteter: ph 5,0-9,0, og tåler til og med vann med litt salt i.
Ideell temperatur ligger mellom 15 og 28 °C. Den har ingen krav til CO2 eller lys, og vil vokse under alle forhold. Det kan være vanskelig å fysisk fjerne javamose fra akvariet, da røttene kan sette seg godt fast og begynne produksjon av ny plante selv om det virker som man har fått med alt.
I akvariet brukes ofte javamose i akvarier med yngel, småfisk eller ferskvannsreker. Her gir javamosen skjul for småfisk og yngel som ellers ville blitt spist av de større fiskene i akvariet. Det brukes også mye javamose i oppdrettakvarier ettersom mange fisk legger egg blant mosen. Når eggene i mosen klekker vil dessuten javamosen fungere som matfat til yngel, da både alger og bakterier vokser på mosen.
Meland ungdomsskule
Meland ungdomsskule er en offentlig ungdomsskole i Alver kommune og ligger på Frekhaug på Holsnøy. Elever som sokner til skolen kommer fra barneskolene Sagstad og Grasdal.
Al Qouwat al Lubnania
Forces Libanaises (Al Qouwat al Lubnania) er et kristent høyrefløy-parti og en milits i Libanon, grunnlagt av Bashir Gemayel i 1976 som en militær gren av Den libanesiske front. Gruppen var en av de viktigste partene under den libanesiske borgerkrigen, og det ble utkjempet mange slag mot Den libanesiske nasjonalbevegelsen og PLO. I 1982 ble Gemayel drept, og det nye lederskapet gjennomførte flere endringer, blant annet begynte de å opptre selvstendig overfor Den libanesiske front. Styrken overlevde borgerkrigen, og etter Taif-avtalen la de ned våpnene og ble et politisk parti. Idag ledes partiet av Samir Geagea.
Slaget ved Lützen (1813)
Bakgrunn og forspill
Etter Frankrikes invasjon av og nederlag i Russland i 1812 ble det dannet en ny koalisjon mot landet. Som et svar organiserte den franske keiseren Napoléon Bonaparte en armé på over 200 tusen soldater. Styrken besto av uerfarne, dårlig trente rekrutter og manglet hester, en følge av felttoget i Russland hvor det meste av Napoléons erfarne tropper og hester hadde omkommet. Med denne styrken krysset Napoléon elven Rhinen og rykket inn i Tyskland våren 1813. Planen var å slutte seg til restene av hans La grande armée og raskt angripe og slå til mot den nye alliansen før den ble for sterk.
Den 30. april krysset de franske styrkene under Napoléon elven Saale og rykket frem mot Leipzig på tre kolonner, ledet av en fortropp. Napoléons hensikt var å trenge inn i koalisjonens bakre linjer, splitte dens styrke og slå de hver for seg innen de kunne samle seg. Men grunnet uerfarne kavalerister og dårlig rekognosering var han uvitende om 73 000 allierte tropper under Wittgenstein og Gebhard Leberecht von Blücher som samlet seg på hans høyre flanke i sør. Marskalk Michel Neys korps ble overrasket av styrken og angrepet på veien fra Lützen til Leipzig.
Enjoy Your Rabbit
Enjoy Your Rabbit er et musikkalbum laget av den amerikanske musikeren Sufjan Stevens. Albumet er et konseptalbum basert på de kinesiske himmeltegnene, og er lydmessig en tilnærming til elektronika.
Slaget ved Lützen (1813)
Slaget
Den 2. mai 1813 besøkte Napoléon området for det kjente slaget ved Lützen i 1632 og informerte staben ved å peke ut steder og beskrive hendelsene i 1632 fra hukommelsen da han hørte kanonskudd. Han avsluttet leksjonen og red i retning artilleriilden. På slagstedet fikk han raskt oversikt og bestemte seg for å lage en felle med Neys korps som lokkemat. Han beordret Ney til å kjempe mens han trakk sine styrker tilbake mot Lützen. I mellomtiden sendte han Ney forsterkninger som skulle ta opp sterke defensive stillinger i og rundt to landsbyer sør for byen. Så snart disse divisjonene var klare skulle resten av korpset trekke seg tilbake mot dem. Det skulle lokke de allierte til å angripe, mens Napoléon i spissen for hovedstyrken kom rundt den allierte flanken og gjennomførte et motangrep.
Wittgenstein og Blücher tok agnet og gikk i Napoléons felle, de fortsatte å presse marskalk Neys korps inntil de møtte motangrepet som Napoléon hadde forberedt. Så snart fiendens fremrykking hadde stoppet opp slo han til. Mens han hadde sørget for forsterkninger til marskalk Ney hadde han også samlet artilleri som avfyrte overveldende skuddserier mot Wittgensteins senter. Derpå ledet den keiserlige garden an i motangrepet inn i koalisjonens flanke.
Wittgenstein og Blücher sto i fare for å lide et nederlag i størrelsesorden med slaget ved Austerlitz, men de uerfarne og utslitte franske troppene som hadde marsjert og kjempet hele dagen klarte ikke å følge opp angrepet. Et prøyssisk motangrep klarte også å stoppe den franske offensiven og ga hovedstyrken nok tid til at den klarte å trekke seg tilbake. Det var i tillegg i ferd med å bli mørkt og det bidro til at koalisjonsstyrkene kunne trekke seg tilbake i ordnede formasjoner. Manglende fransk kavaleri betød at det ikke ville bli noen forfølgelse. De franske styrkene mistet 19 655 drepte og sårede mens prøysserne mistet 8 500 og russerne tapte 3 500.
Etterspill
Koalisjonen hadde tross alt vært heldig. Hadde slaget startet tidligere på dagen, med mer opplagte franske tropper og mer tid, kunne Lützen godt ha blitt et nytt Austerlitz. Men hva som kunne ha blitt et avgjørende strategisk nederlag endte opp som et marginalt, taktisk tap. Wittgenstein og Blücher trakk seg tilbake mot Dresden. Slaget ved Lützen og det påfølgende slaget ved Bautzen viste koalisjonen at Napoléon fremdeles var farlig. Under en samling på Trachenberg slott ble de enig om en ny strategi hvor de unngikk Napoleon og angrep styrkene til hans underordnede. I mellomtiden samlet de en så stor styrke at keiseren ikke kunne motstå den.
Under slaget om Lützen ble Gerhard von Scharnhorst, en av de dyktigste prøyssiske generalene, stabssjef for Wittgenstein, såret. Selv om såret var beskjedent ble det ikke stelt skikkelig grunnet den raske retretten, det ble infisert og han døde.
Estrella Damm
Estrella Damm er et merke spansk pilsnerøl fra Barcelona i Catalonia. Ølet produseres av bryggeriet S.A. Damm, og har blitt laget siden 1876.
Karl-Erik Nedregaard
Karl-Erik Nedregaard (født 1973 i Bømlo ) er en norsk koreograf, pedagog og danser. Han er førsteamanuensis ved Norges Dansehøyskole, Høyskolen Kristiania og ved Kunsthøgskolen i Oslo. Han er utdannet fra Statens balletthøgskole (1996) og har studert jazzdans i Los Angeles, New York og Stockholm.
Han debuterte i musikalen A Chorus Line i Oslo i 1996. Året etter begynte han som danser i Oslo Danse Ensemble. Her virket han fram til 2014 og deltok i ti helaftens produksjoner og fire turneer for Riksteateret. Sammen med Knut Arild Flatner koreograferte han seks bestillingsverk for ensemblet.
Han utgjør sammen med Knut Arild Flatner koreografduoen Subjazz, som siden 2001 har vært en stiftelse. Subjazz omtales som pionerer i utviklingen av samtidsjazz som dansesjanger. Fuoen har bak seg flere helaftens produksjoner, blant annet Bloom, som var på turné med Riksteatret i 2011.
Flatner og Nedregaard har vært koreografer i TV Norges programmer Dansefeber og So You Think You Can Dance Scandinavia.
Silogaffel
En silogaffel er en videreutvikling av høygaffelen. Den kjennetegnes med et relativt kort skaft med tverrmontert håndtak på enden, som på en spade. Selve gaffelen har tre tinder som er tettere plassert enn på høygaffelen. Dette kommer av at den er beregnet på silo i stedet for det lettere og løsere høyet.
Videobloggeren Rubenmann
Videobloggeren Rubenmann er en serie laget for mobil-TV om den fiktive videobloggeren Rubenmann (Hans Ruben Velsand) fra Bodø, spilt av Harald Eia. Serien ble lansert i 2007 og var et pilotprosjekt av NRK for å se an det norske markedet for mobil-TV. I tillegg til serien som besto av 10 episoder, hadde Rubenmann sin egen blogg på NRKs nettsider og egen brukerside på nettsamfunnet Facebook.
Sletting av Facebook-siden
Onsdag 25. april 2007 ble Facebook-siden til Rubenmann slettet av Facebook-administratorene. Årsaken er at Rubenmannprofilen bryter med Facebooks retningslinjer som sier at profilen skal være personlig og ikke-kommersiell.
Stava
Stava er et tettsted i Österåker kommune i Stockholms län i landskapet Uppland i Sverige.
I 2010 hadde tettstedet 305 innbyggere. Dette hadde økt til 370 innbyggere i 2019.
Osumiene
Ōsumiøyene (大隈諸島 - Ōsumi Shotō) er en japansk øygruppe blant Satsunanøyene, som er del av Ryukyuøyene i det nordvestlige Stillehavet. Øygruppen har et areal på rundt 1030 km² og består av seks store øyer samt et par mindre småøyer.
Geografi
Geografisk er øygruppen av vulkansk opprinnelse, og har et subtropisk klima. Det høyeste punktet er Miyanoura-dake på Yakushima, med sine 1 935 meter over havet.
Øygruppen består av 6 større øyer, samt en del mindre ubebodde øyer:
Hongkong under Sommer-OL 1976
Hongkong under Sommer-OL 1976. Tjuetre sportsutøvere fra Hongkong deltok i seks sporter under Sommer-OL 1976 i Montréal. Det var sjuende gangen Hongkong deltok i et OL, de vant ingen medaljer.